stanford-oval/wikipedia huggingface dataset:
Pasok
Historia > 1990-luku

Oppositiossa Pasok kävi läpi kriisin, kun Papandréouta syytettiin Kreetan pankkiin liittyvissä talousepäselvyyksissä. Hänet vapautettiin, ja lokakuun 1993 vaaleissa Pasok palasi valtaan, mitä pidettiin luottamuksen osoituksena hänelle syytöksiä vastaan. Vuonna 1995 Papandréoun terveys heikkeni ratkaisevasti ja puolue ajautui johtajuuskiistaan.
Tammikuussa 1996 Papandréou joutui eroamaan pääministerin paikalta oltuaan kolme kuukautta sairaalassa. Hän kuoli puolen vuoden kuluttua. Häntä seurasi puolueen johdossa Pasokin Eurooppa-mielisen siiven Kóstas Simítis, joka voitti äänestyksen Papandréoun luottomiestä Ákis Tsochatzópoulosta vastaan. Simítis joutui ensimmäisenä pääministeripäivänään selvittämään Ímian saarten kriisiä Turkin kanssa.
Ensimmäisessä Papandréoun kuoleman jälkeisessä puoluekokouksessa kesällä 1996 Simítis valittiin puolueen johtajaksi ja hän järjesti uudet vaalit mitatakseen luottamustaan. Syyskuun 1996 vaaleissa Pasok sai 41,5 % äänistä. Seuraavissa vaaleissa huhtikuussa 2000 puolue sai 43,8 % äänistä, 158 paikkaa, ja Simítis jatkokauden.
Historia > 2000-luku

Pasok oli kuitenkin menettämässä suosiotaan ja Simítis ilmoitti erostaan tammikuussa 2004. Häntä seurasi puoluejohtajana Geórgios Andréas Papandréou, Andréas Papandréoun poika. Puolue toivoi tämän kääntävän suosion alamäen, kun Uusi demokratia oli 7 prosenttiyksikköä edellä vuoden alussa.
Vaikka nuorempi Papandréou vähensi Uuden demokratian etumatkan kolmeen prosenttiyksikköön, jäi Pasok maaliskuun 2004 vaaleissa toiseksi 40,55 prosentilla äänistä ja 117 paikalla. Vuoden 2009 vaaleissa puolue sai enemmistön Kreikan parlamenttiin.
Kreikkaan iskeneen talouskriisin myötä Pasokin kannatus romahti, ja touko- ja kesäkuun 2012 parlamenttivaaleissa puolue putosi suurimman puolueen paikalta kolmanneksi. Vaalien voittajaksi nousivat Uusi demokratia ja äärivasemmistoa edustanut Syriza. Myöhemmissä vaaleissa puolueen kannatus on pudonnut selvästi alle 10 %. Vuodesta 2018 Pasok toimii osana Muutosliikettä.
Puoluejohtajat

Andréas Papandréou (1974–1996)
Kóstas Simítis (1996–2004)
Geórgios Andréas Papandréou (2004–2012)
Evángelos Venizélos (2012–2015)
Fófi Gennimatá (2015–2021)
Manólis Christodoulákis (2021–)
Aiheesta muualla

Kuvia tai muita tiedostoja aiheesta Panhelleeninen sosialistiliike Wikimedia Commonsissa
ΠΑΣΟΚ. Puolueen verkkosivut. (kreikaksi)
Pasokin vaalikioski Ateenassa vuoden 2007 parlamenttivaaleissa.
Pasokin kannatustilaisuus Thessalonikissa vuonna 2009.
Parainfluenssavirukset

| Parainfluenssavirukset |
| --- | --- |

Virusten luokittelu
Ryhmä::  (-)ssRNA-virukset
Kunta::  Virukset
Lahko::  Mononegavirales
Heimo::  Paramyxoviridae
Lajeja
 HPIV1  HPIV2  HPIV3  HPIV4A  HPIV4B 
Katso myös
   Parainfluenssavirukset Commonsissa 
Infobox OKNimi-testi OK: 
Parainfluenssavirukset ovat ryhmä RNA-viruksia. Ihmisten parainfluenssa- eli HPI-viruksia tunnetaan viisi. Nämä ovat HPIV1, HPIV2, HPIV3, HPIV4A ja HPIV4B. Nämä aiheuttavat ihmisillä maailmanlaajuisesti vuosittain miljoonia tartuntoja, joista monet ovat ylä- tai alahengitystieinfektioita. Tartunnat ovat yleensä oireiltaan lieviä flunssia, välikorvan tulehduksia tai vastaavanlaisia tartuntoja. HPI-virustartunnat voivat tosin aiheuttaa esimerkiksi vakavan keuhkokuumeen eritoten tietyillä ihmisyhmillä, kuten vanhuksilla. HPI-viruksia vastaan ei ole rokotteita.
HPIV3 aiheuttaa noin 52 % kaikista HPIV-tartunnoista, HPIV1 26 %, HPIV2 12 % ja HPIV4A tai B 2 %.
Rakenne

Ihmisten parainfluenssavirukset (HPIV) ovat negatiivisjuosteisia RNA- eli ssRNA(-)-viruksia. HPI-virusten yksijuosteisesta RNA:sta koostuvan perimän pituus on yleensä noin 15 000 nukleotidia. Perimä on lipidikuoren sisällä. Kuoren koko epäsäännöllinen ja sen halkaisija on usein 150–250 mikrometriä.
HPI-virukset jaetaan geneettisesti ja rakenteellisesti neljään viruslajiin: HPIV1, HPIV2, HPIV3, HPIV4A ja HPIV4B. Näistä 1 ja 3 ovat osa Respirovirus -sukua. 2, 4A ja 4B ovat osa Rubulavirus -sukua.
Rakenne > Proteiinit

Kaikkien HPI-virusten perimä koodaa vähintään kuutta proteiinia. Nämä ovat nukleokapsidiproteiini (symboli NP), fosfoproteiini (P), matriksiproteiini (M), fuusioglykoproteiini (F), hemagglutiniini-neuraminidaasi (HN) ja RNA-polymeraasi (L). Geenejä voi joillakin HPI-viruksilla olla enemmänkin, mutta ne eivät ole virusten monistumisen kannalta välttämättömiä. Esimerkiksi HPIV1 ja HPIV3 omaavat C-proteiineja koodaavia geenejä. C-proteiinit heikentävät ihmisten immuunivasteeseen osallistuvan tyypin 1 interferonin toimintaa.
HN- ja F-proteiinit ovat piikkimäisiä ja niitä on useita viruksen pinnalla. HPI-virukset tartuttavat soluja kiinnittymällä solujen pinnan sialihappoa sisältäviin glykoproteiineihin tai glykolipideihin HN-proteiinien avulla. F-proteiinit edistävät sitten viruksen lipidikalvon sulautumista osaksi solukalvoa ja viruksen perimän siirtymistä soluun.
Useat NP-proteiinit päällystävät viruksen RNA-perimää (1 NP peittää 6 nukleotidia) luoden kiinnittymiskohdan viruksen RNA-polymeraasille (L-proteiinille). L-proteiinin ollessa kiinni viruksen RNA:ssa solun sisällä, tuottaa L-proteiini viruksen RNA:ta mallinaan käyttäen mRNA:ta. Solun ribosomit tuottavat mRNA:sta lisää viruksen proteiineja.
P-proteiinit ovat monitoimisia. Toimiakseen L-proteiini vaatii kofaktorikseen P-proteiinin. P-proteiinit myös edistävät viruksen RNA:n koteloitumista vastamuodostuvien virusten lipidikalvojen sisään ohjaamalla NP-proteiineja päällystämään viruksen perimää muiden solussa olevien RNA-molekyylien sijaan.
M-proteiinit edistävät uusien virusten lipidikalvojen muodostumista. Useat M-proteiinit vuoraavat viruksen lipidikalvon sisäpinnan. Vuoraus hajoaa viruksen sulautuessa uuteen soluun.
Tarttumismekanismi

Ihmisten parainfluenssa- eli HPI-virukset tarttuvat ihmisestä ihmiseen ainakin nenän ja silmien limakalvojen kautta. HPI-virukset tarttuvat pisaratartuntana suurten pisaroiden välityksellä. Pisaratartunta vaatii tapahtuakseen lähietäisyyden sairaaseen henkilöön.
HPI-virus tarttuu myös kosketustartuntana joko suoraan ihmisestä ihmiseen tai esineiden välityksellä. Virukset voivat säilyä joissakin materiaaleilla tarttumiskykyisinä useita tunteja, joista ne voivat siirtyä kehoon esimerkiksi käsien kautta koskettaessa kädellä ensin viruksia sisältävään pintaan ja sitten vaikka nenän limakalvoon. Esinevälitteinen tartunta on kuitenkin pisaratartuntaa epätodennäköisempää muun muassa siksi, että HPI-virukset pysyvät käsissä tartuntakykyisinä enintään 30 minuuttia.
HPI-virus siirtyy tartuttamaansa soluun kiinnittymällä ensin pintansa HN-proteiinista johonkin solun pinnalla olevaan sialihappoa sisältävään glykoproteiiniin tai glykolipidiin. Viruksen lipidikalvo sulautuu viruksen F-proteiinien avustamana osaksi solukalvoa, jolloin viruksen RNA-perimä ja RNA-polymeraasi (L-proteiini) vapautuu solulimaan. L-proteiini tuottaa viruksen RNA:ta mallinaan käyttäen mRNA:n. Solun ribosomit tuottavat mRNA:sta useita viruksen proteiineja. Viruksen proteiineista HN- ja F-proteiinit glykosyloituvat tietyissä soluelimissä. L-proteiini monistaan mRNA:ta mallinaan käyttäen lisää viruksen RNA:ta. Virusten RNA:ta ja proteiinit kuroutuvat ulos solusta muodostaen siten uusia viruksia.
Oireet

Ihmisten parainfluenssa- eli HPI-virusten aiheuttamia tartuntoja ilmenee maailmanlaajuisesti vuosittain miljoonilla ihmisillä. HPI-virukset aiheuttavat tyypillisesti flunssia, välikorvan tulehduksia, nielutulehduksia tai sidekalvontulehduksia. HPI-virustartunnan oireet riippuvat tartunnan tyypistä. Oireina voi esimerkiksi olla kuume tai yskä. Oireet ovat yleensä lieviä. HPI-virukset aiheuttavat lähinnä ylähengitystieinfektioita yli 5-vuotiailla. HPI-virukset voivat aiheuttaa vakavampia alahengitystieinfektioita muun muassa alle 5-vuotiailla, vanhuksilla tai heikon immuunijärjestelmän omaavilla henkilöillä. Eritoten näillä herkillä henkilöillä HPI-virukset voivat aiheuttaa vaikkapa keuhkokuumeen, joka voi olla kuolettava.
Paramyxoviridae-heimon virusten rakenne (läpileikkaus). HPI-virukset kuuluvat tähän heimoon ja niiden rakenne on kuten kuvassa. Keltainen on lipidikalvo.
Inika McPherson

Inika McPherson
Inika McPherson (s. 29. syyskuuta 1986) on yhdysvaltalainen korkeushyppääjä.
McPherson voitti maansa sisäratojen mestaruuden vuosina 2013 ja 2014 tuloksilla 189 ja 191 senttimetriä. Vuonna 2014 hän voitti ulkoratojen Yhdysvaltain-mestaruuden kahden metrin hypyllä, mutta hän antoi kisoissa dopingnäytteen, jossa oli merkkejä kokaiinin käytöstä ja hänen suorituksensa hylättiin ja hän sai 21 kuukauden kilpailukiellon. Vuoden 2022 kesäkuussa hän antoi jälleen positiivisen dopingnäytteen ja hänet tuomittiin furosemidin käytöstä 16 kuukauden kilpailukieltoon 22. heinäkuuta 2022 lähtien.
McPherson edusti Yhdysvaltoja yleisurheilun maailmanmestaruuskilpailuissa 2011 ja 2013 mutta ei selvinnyt kummallakaan kerralla karsinnasta loppukilpailuun. Hän karsiutui loppukilpailusta myös sisäratojen MM-kilpailuissa 2012 ja 2014. Rio de Janeiron olympialaisissa 2016 hän sijoittui kymmenenneksi tuloksella 193 ja Lontoon MM-kilpailuissa 2017 yhdeksänneksi ylitettyään 192. Hän oli seitsemäs Birminghamin sisäratojen MM-kilpailuissa 2018. Hän karsiutui loppukilpailusta Dohan MM-kilpailuissa 2019.
McPherson on ainoastaan 163 senttimetriä pitkä, minkä vuoksi hän kohtasi nuoruudessaan merkittävää painostusta lajinvaihtoon. McPherson onkin kertonut hyödyntävänsä muun muassa balettia ja joogaa harjoittelussaan, jotta se soveltuisi mahdollisimman hyvin hänen omalle keholleen. Toisaalta punttiharjoittelua hän ei harrasta lainkaan.
McPhersonin ulkoiseen olemukseen kuuluvat olennaisesti lukuisat tatuoinnit, joissa esiintyvät muun muassa kolibri, Betty Boop, tiikeri ja luuranko. Hänellä on myös joitakin lävistyksiä kasvoissaan.
Park City (Utah)

| Park City |
| --- | --- |
 Park City marraskuussa 2013.

 Park City
 Koordinaatit: 40°39′34″N, 111°29′59″W 
Valtio:  Yhdysvallat
Osavaltio:   Utah
Piirikunta:  Summit
Hallinto:  
 – Pormestari:  Andy Beerman
Pinta-ala:  
 – Kokonaispinta-ala:  51,77 km²
 – Josta vettä:  0,01 km² 
Korkeus:  2 100 m
Väkiluku (2020):  8 396
 – Väestötiheys:  163 as./km²
Aikavyöhyke:  UTC-7
 – Kesäaika:  UTC-6
 
 parkcity.org 
Infobox OKVirheellinen NIMI-arvo: 
Park City on kaupunki Summitin piirikunnassa, Utahin osavaltiossa Yhdysvalloissa. Sen väkiluku oli vuoden 2020 väestönlaskennassa 8 396. Kaupunki perustettiin 1869 ja se kuuluu Salt Lake Cityn metropolialueeseen.
Park Cityn pormestari on Andy Beerman.
Väestö

Kaupungin asukkaista 78,3 prosenttia on valkoisia, 16,55 prosenttia latinalaisamerikkalaisia, 2,3 prosenttia aasialaisia ja 1,56 prosenttia afroamerikkalaisia. 88,6 prosenttia asukkaista on Yhdysvaltain kansalaisia. Kaupungin väestön keski-ikä on 40,4 vuotta.
Kuvia kaupungista

Park Cityn keskustaa.
Park City Mountain Resort -laskettelukeskus.
Park City High School
Aiheesta muualla

Kuvia tai muita tiedostoja aiheesta Park City (Utah) Wikimedia Commonsissa
Kaupungin kotisivut
Ioan Șnep

| Mitalit | Mitalit | Mitalit |  |
| --- | --- | --- | --- |
|  Ioan Snep |  Ioan Snep |  Ioan Snep |  |
Maa:   Romania
Miesten soutu
|  Olympialaiset  |  Olympialaiset  |  Olympialaiset  |  |
|  Hopeaa | Soul 1988 | perämiehellinen nelonen |  |
| MM-kilpailut  | MM-kilpailut  | MM-kilpailut  |  |
|  Hopeaa | Bled 1989 | perämiehellinen kaksikko |  |
|  Hopeaa | Wien 1991 | perämiehellinen nelonen |  |
Ioan Gabor Snep (s. 12. heinäkuuta 1966 Negrești-Oaș, Satu Mare) on romanialainen soudun olympia- ja MM-mitalisti. Hän on pituudeltaan 192 cm.
Snep saavutti olympiahopeaa perämiehellisessä nelosessa Soulissa 1988. Hän sai MM-hopeaa perämiehellisessä kaksikossa 1989 ja perämiehellisessä nelosessa 1991. Lisäksi hän sijoittui neljänneksi perämiehellisessä kaksikossa 1990 ja kahdeksikossa 1991 sekä viidenneksi perämiehettömässä kaksikossa 1989. Hän voitti nuorten maailmanmestaruuden perämiehellisessä kaksikossa 1984.
Ioana Papuc

| Mitalit> Maa:   Romania.Naisten soutu. Olympialaiset  | Mitalit> Maa:   Romania.Naisten soutu. Olympialaiset  | Mitalit> Maa:   Romania.Naisten soutu. Olympialaiset  | Maa:   Romania> Naisten soutu. |
| --- | --- | --- | --- |
|  Kultaa | Ateena 2004 | kahdeksikko |  |
|  Pronssia | Peking 2008 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Hopeaa | Gifu 2005 | kahdeksikko |  |
|  Hopeaa | München 2007 | kahdeksikko |  |
| EM-kilpailut  | EM-kilpailut  | EM-kilpailut  |  |
|  Kultaa | Poznań 2007 | kahdeksikko |  |
|  Kultaa | Ateena 2008 | kahdeksikko |  |
|  Kultaa | Varese 2012 | kahdeksikko |  |
Ioana Cristina Rotaru (o.s. Papuc, s. 4. tammikuuta 1984 Cimpulung Moldovenesc, Suceava) on romanialainen soudun olympiavoittaja, MM-mitalisti ja kolminkertainen Euroopan-mestari. Hän edusti aktiiviurallaan Marina CSS -seuraa.
Popac saavutti kahdeksikossa olympiakultaa Ateenassa 2004 ja -pronssia Pekingissä 2008. Lisäksi hän sijoittui neljänneksi Lontoossa 2012. Hän sai kahdeksikossa MM-hopeaa 2005 ja 2007 sekä oli neljäs 2002 ja kuudes 2006. Lisäksi hän sijoittui neljänneksi pariairokaksikossa 2007. Hän voitti kahdeksikon Euroopan-mestaruuden 2007, 2008 ja 2012. Nuorten MM-kilpailuissa hän saavutti kahdeksikossa kultaa 2000 ja 2001, perämiehettömässä kaksikossa kultaa 2002 ja hopeaa 2001 sekä pariairokaksikossa pronssia 1999.
Hubert Brandenburg

Hubert Brandenburg (17. marraskuuta 1923 – 4. marraskuuta 2009) oli katolisen kirkon saksalainen pappi.
Brandenburg syntyi Osnabrückissä ja sai pappisvihkimyksensä 20. joulukuuta 1952. Hänet vihittiin piispaksi 26. tammikuuta 1975. Hän oli saanut 12. joulukuuta 1974 nimitykset Osnabrückin hiippakunnan apulaispiispaksi ja Strathernian titulaaripiispaksi. 21. marraskuuta 1977 hänet nimitettiin Tukholman katolisen hiippakunnan piispaksi, jona hän toimi marraskuuhun 1998.
Brandenburgia seurasi Tukholman piispana Anders Arborelius.
Aiheesta muualla

Catholic-hierarchy.org: Bishop Hubert Brandenburg (englanniksi)
Iida Murto

| Iida Murto> Henkilötiedot |
| --- | --- |
Koko nimi:  Iida Murto
Syntynyt: 19. huhtikuuta 1998 (ikä 26)
Kansalaisuus:   Suomi
Lentopalloilija
Pituus:  180 cm
Nyk. joukkue:   LP Viesti Salo
Sarja:  Lentopallon Mestaruusliiga
Pelaajaura
Ammattilaisjoukkueet
2013–2016:   LP Viesti
Iida Murto (s. 19. huhtikuuta 1998) on suomalainen lentopalloilija, joka edustaa salolaista LP Viestiä. Hänen kasvattajaseura on Kosken Kaiku.
Liigauran Murto aloitti LP Viestin paidassa 15-vuotiaana tammikuussa 2014 kotiottelussa Kuortanetta vastaan. Varsinaisesti joukkueen riveihin Murto tuli kaudeksi 2014–2015. Suomen Cupin Murto oli voittamassa 2014 ja SM-kultaa 2015 keväällä. Murto oli seuraavalla kaudella myös cupmestari (2015) sekä oli voittamassa SM-hopeaa. Kaudella 2016-17 hän pelasi ns. lainapelaajana Ruotsin liigassa Örebross saavuttaen liigapronssia.
Kaudella 2017-18 Murto palaa Saloon, jossa sopimus on voimassa kauden 2017-2018.
Tyttöjen maajoukkueen vakionimiin kuuluva Murto on pelipaikaltaan yleispelaaja. Ennen lentopalloon keskittymistään Murto pelasi muun muassa jalkapalloa.
Mestaruusliigan runkosarjassa ja pudotuspeleissä

| Kausi | Seura | Ottelut | Pisteet | Ässät | Torjunnat |
| --- | --- | --- | --- | --- | --- |
| 2013–2014 | LP Viesti | 1 | 3 | 0 | 1 |
| 2014–2015 | LP Viesti | 10 | 14 | 1 | 2 |
| 2014–2015 | Kuortane | 2 | 6 | 0 | 1 |
| 2015–2016 | LP Viesti | 10 | 24 | 3 | 2 |

| Kausi | Seura | Ottelut | Pisteet | Ässät | Torjunnat |
| --- | --- | --- | --- | --- | --- |
| 2013–2014 | LP Viesti | 1 | 0 | 0 | 0 |
| 2014–2015 | LP Viesti | 9 | 7 | 2 | 1 |
| 2015–2016 | LP Viesti | 2 | 0 | 0 | 0 |
Aiheesta muualla

Iida Murto LP Viestin verkkosivuilla (Arkistoitu – Internet Archive)
Ioana Badea

| Mitalit | Mitalit | Mitalit |  |
| --- | --- | --- | --- |
|  Ioana Badea. |  Ioana Badea. |  Ioana Badea. |  |
Maa:   Romania
Naisten soutu
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1984 | perämiehellinen pariaironelonen |  |
Ioana Badea (s. 22. maaliskuuta 1964 Odobești, Dâmbovița) on romanialainen soudun olympiavoittaja. Hän on pituudeltaan 180 cm.
Badea voitti olympiakultaa perämiehellisessä pariaironelosessa Los Angelesissa 1984. MM-kilpailuissa hän sijoittui kahdeksikoissa viidenneksi 1983.
Patsy Kensit

| Patsy Kensit |
| --- | --- |

Henkilötiedot
Koko nimi:  Patricia Jude Francis Kensit
Syntynyt: 4. maaliskuuta 1968 (ikä 56) Lontoo, Englanti
Ammatti:  Näyttelijä, laulaja, malli
Puoliso:  Dan Donovan (1989–91) Jim Kerr (1992–96) Liam Gallagher (1997–2000) Jeremy Healy (2009–10)
Näyttelijä
Aktiivisena:  1972–
Merkittävät roolit:  Rika van den Haas (Tappava ase 2)
Aiheesta muualla
www.patsykensit.com
IMDb 
Elonet
Patricia Jude Frances "Patsy" Kensit (s. 4. maaliskuuta 1968, Lontoo, Englanti) on brittiläinen näyttelijä, laulaja ja valokuvamalli.
Ura

Kensit esiintyi ensimmäisen kerran televisiossa jo 4-vuotiaana. Vuonna 1974 hän sai roolin elokuvassa The Great Gatsby. Vuonna 1985 Kensit oli Eighth Wonder -nimisen yhtyeen laulaja. Yhtyeellä oli kaksi Top 40 -hittiä Stay With Me, Cross My Heart ja Top 10-hitti Im Not Scared, jonka tuotti Pet Shop Boys. Esiintymiset yhtyeen kanssa Top of the Popsin kaltaisissa tv-ohjelmissa antoivat Kensitille hyvää näkyvyyttä.
Kensitin läpimurto tapahtui vuonna 1986, kun hän näytteli naispääosan elokuvassa Absolute Beginners David Bowien vastanäyttelijänä. Toinen merkittävä rooli oli elokuvassa Tappava ase 2 jossa Patsy Kensit näytteli Rika van den Haasia johon Mel Gibsonin esittämä Martin Riggs rakastui. Vuonna 1995 Kensit näytteli elokuvassa Angels & Insects, joka oli Oscar-ehdokkaana parhaasta puvustuksesta. Elokuva tuli kuitenkin tunnetuksi lähinnä sen paljastavista seksikohtauksista.
Vuonna 2004 Kensit alkoi näytellä Sadie King -nimistä roolihahmoa saippuaooppera Emmerdalessa, ja hän vierailee säännöllisesti myös Bo Selecta -sarjassa ja sen spin-offissa A Bear's Tail. Elokuussa 2006 Kensit lopetti Emmerdalessa ja siirtyi näyttelemään Holby Cityn sairaala -sarjaan.
Yksityiselämä

Kensit on ollut naimisissa neljästi. Vuonna 1988 hän avioitui muusikko Don Donovanin ja vuonna 1992 Simple Minds -yhtyeen laulajan Jim Kerrin kanssa. Tämän kanssa hän sai ensimmäisen lapsensa, James-pojan. Erottuaan Kerristä Kensit alkoi tapailla Oasis-laulaja Liam Gallagheriä ja he avioituvat keväällä 1997. Myrskyisä suhde oli Britannian tabloid-lehdistön seuratuimpia, ellei jopa seuratuin. Avioliitto päättyi eroon syyskuussa vuonna 2000. Liitosta heillä on yhteinen poika Lennon (s. 1999), joka on nimetty John Lennonin mukaan. Huhtikuussa 2009 Kensit avioitui Jeremy Healyn kanssa mutta liitto päätyi eroon jo seuraavana vuonna.
Aiheesta muualla

Patsy Kensit Internet Movie Databasessa. (englanniksi)
Pieni Tynnyrijärvi

| Pieni Tynnyrijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kivijärvi, Viitasaari
Koordinaatit:  63°14′23″N, 25°18′22″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskuoja:  oja Isoon Tynnyrijärveen 
Järvinumero:  14.443.1.022
Mittaustietoja
Pinnankorkeus:  145 m  
Pituus:  1,5 km  
Leveys:  210 m  
Rantaviiva:  3,314 km  
Pinta-ala:  16,91 ha  
Tilavuus:  0,0015082 km³ 
Keskisyvyys:  8,92 m  
Suurin syvyys:  23 m  
Saaria:  ei saaria 
 fiPieni Tynnyrijärvi 
Pieni Tynnyrijärvi  on Keski-Suomessa Kivijärvellä ja Viitasaarella Talviaislahden lähellä sijaitseva järvi.
Maantietoa

Järvi on 1,5 kilometriä pitkä, 210 metriä leveä, ja sen pinta-ala on 16,9 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 1,51 miljoonaa kuutiometriä eli 0,00151 kuutiokilometriä. Sen keskisyvyys on 8,9 metriä ja suurin syvyys on 23,0 metriä. Sen rantaviivan pituus on 3,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Kivijärven alueeseen (14.443) se kuuluu. Järven vedenpinnan korkeus on 145 metriä mpy.
Ioana Olteanu

| Mitalit | Mitalit | Mitalit |  |
| --- | --- | --- | --- |
|  Ioana Olteanu. |  Ioana Olteanu. |  Ioana Olteanu. |  |
Maa:   Romania
Naisten soutu
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 | kahdeksikko |  |
|  Kultaa | Sydney 2000 | kahdeksikko |  |
|  Hopeaa | Barcelona 1992 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Kultaa | Račice 1993 | kahdeksikko |  |
|  Kultaa | Aiguebelette 1997 | kahdeksikko |  |
|  Kultaa | Köln 1998 | kahdeksikko |  |
|  Kultaa | St. Catharines 1999 | kahdeksikko |  |
|  Hopeaa | Tampere 1995 | kahdeksikko |  |
|  Hopeaa | Aiguebelette 1997 | perämiehetön nelonen |  |
|  Pronssia | Indianapolis 1994 | kahdeksikko |  |
|  Pronssia | Köln 1998 | pariairokaksikko |  |
Ioana Olteanu (myöh. Călin, s. 25. helmikuuta 1966 Drăcșenei, Teleorman) on romanialainen soudun kaksinkertainen olympiavoittaja ja nelinkertainen maailmanmestari. Hän on pituudeltaan 179 cm.
Olteanu saavutti kahdeksikossa olympiakultaa Atlantassa 1996 ja Sydneyssä 2000 sekä olympiahopeaa Barcelonassa 1992. Hän voitti kahdeksikon maailmanmestaruuden 1993, 1997, 1998 ja 1999. MM-hopeaa hän saavutti kahdeksikossa 1995 ja perämiehettömässä nelosessa 1997 sekä MM-pronssia kahdeksikossa 1994 ja pariairokaksikossa 1998. Lisäksi hän sijoittui perämiehettömässä nelosessa neljänneksi 1994 ja viidenneksi 1993.
Ilmari Kelo

Uuno Matti Jore (synt. Jussilainen, 27. helmikuuta 1904 Kurkijoki – 23. heinäkuuta 1982 Tampere) oli suomalainen kirjailija, joka käytti kirjailijanimeä Ilmari Kelo.
Kelon 30-luvulle sijoittuvassa seikkailuromaanissa Tulta ja tuulta venäläiset sissit hyökkäävät Suomen puolelle yrittaen  siepata maassa vierailevan unkarilaisen paronittaren Zitan. Suomalainen luutnantti Routa estää kuitenkin tämän ja palkinnoksi onnistuneesta toiminnastaan hänet siirretään yleisesikunnan palvelukseen Helsinkiin.
Teoksia

Tulta ja tuulta : romaani.   WSOY 1939,  2. painos 1940, 3. painos 1941
Humavoid

Suvimarja Halmetoja Humavoidin keikalla tammikuussa 2017.
Humavoid on suomalainen progressiivinen metalliyhtye Espoosta. Kotisivuillaan yhtye kuvailee musiikkiaan yhdisteeksi äärimetallia, modernia pianismia ja jazz-fuusiota, jossa raskas polyrytminen groove kohtaa rikkaan harmonian. Yhtyeen ovat perustaneet vuonna 2013 laulaja-kitaristi Niko Kalliojärvi (ent. Amoral, Tracedawn) ja laulaja-pianisti Suvimarja Halmetoja (Älä jäädy, Improryhmä Kolina). Inferno-lehti valitsi yhtyeen kuukauden demobändiksi joulukuussa 2016. ja Imperiumi antoi yhtyeen Glass EP:lle arvosanan 9–/10.
Nauhoittaessaan uutta levyään vuonna 2018, Humavoidin rumpaliksi liittyi Diablo -yhtyeessä soittava Heikki Malmberg.
Diskografia

Faster Forward (2014)
Glass (2015,  EP)
Coma Horizon (2016,  single)
Lidless (2020)
Jäsenet

Suvimarja Halmetoja – keytar, laulu
Niko Kalliojärvi – kitara, laulu
Mikki rousi on entinen jäsen
Heikki Malmberg – rummut
Patsy Ruth Miller

Patsy Ruth Miller
Patsy Ruth Miller (17. tammikuuta 1904 – 16. heinäkuuta 1995) oli St. Louisista, Missourista kotoisin ollut yhdysvaltalainen elokuvanäyttelijä.